**Zmluva**

**o založení záujmového združenia právnických osôb**

**Slovenská Batériová Aliancia**

* + - 1. InoBat j.s.a., Štúrova 27, 018 41 Dubnica nad Váhom 018 41, IČO: 52 114 384
      2. A.En. Slovensko s.r.o., Dúbravca 5 , 036 01 Martin, IČO: 36 399 604
      3. InfraPartners Management s.r.o., skrátený názov IPM s.r.o., Mostová 2, 81102 Bratislava, IČO: 47 743 034
      4. MSM Holding s.r.o., Štúrova 27, 018 41 Dubnica nad Váhom 018 41, IČO: 48 006 122
      5. MATADOR HOLDING, a.s., Bojnická 3, 831 04 Bratislava , IČO: 36 294 268
      6. ..............................................
      7. ..............................................

ďalej aj ako „Zmluvné strany“

uzatvárajú dňa ................... túto Zmluvu o založení záujmového združenia právnických osôb s názvom Slovenská Batériová Aliancia, v skratke SBaA, v anglickej jazykovej verzii Slovak Battery Alliance (ďalej len „zmluva“).

**Preambula**

Zmluvné strany nadväzujúc na Spoločné vyhlásenie po inauguračnom stretnutí Slovenskej batériovej aliancie zo dňa 5.10.2018, ktoré položilo základ pre spoluprácu medzi verejným a súkromným sektorom, inovátormi, akadémiou a finančnými inštitúciami s cieľom reálne sa podieľať na hodnotovom reťazci batérií v Európe, sa rozhodli založiť záujmové združenie právnických osôb ako klaster, pôsobiaci v oblasti budovania a podpory inovatívneho a konkurencieschopného batériového ekosystému na Slovensku.

**Článok I.**

**Predmet zmluvy**

Zmluvné strany touto zmluvou zakladajú v súlade s ustanoveniami §20f a nasl. Občianskeho zákonníka záujmové združenie právnických osôb s názvom Slovenská batériová aliancia, skratka SBaA, anglický názov Slovak Battery Alliance (ďalej len „združenie“)

**Článok II.**

**Predmet činnosti**

1. Hlavnou úlohou združenia je podporovať dlhodobú konkurencieschopnosť, spájanie

a mobilizovanie zdrojov svojich členov za účelom etablovania inovatívneho a konkurencieschopného batériového ekosystému na Slovensku a prostredníctvom týchto aktivít zvýšiť povedomie o význame tohto ekosystému v priemysle na Slovensku aj v zahraničí.

1. Združenie zabezpečuje spoločné vystupovanie a prezentáciu svojich členov v úlohách

združenia navonok, spoločnú prezentáciu na odborných a iných podujatiach a zastupovanie pred štátnymi, samosprávnymi a inými orgánmi a inštitúciami.

1. Za účelom plnenia svojej hlavnej úlohy vykonáva najmä tieto činnosti a plní ciele:
2. Podporuje slovenskú produkciu batérií so zásahom najmä automobilového priemyslu, ale aj iných oblastí dopravy a priemyslu;
3. Pôsobí ako priemyselný klaster s cieľom rozvoja inovácií v oblasti svojej činnosti a medzinárodnej spolupráce;
4. Podporuje tvorbu nových pracovných miest v oblasti svojej činnosti;
5. Podieľa sa na hodnotovom reťazci batérií v Európe a vytvára tak protiváhu trendov ázijských trhov;
6. Úzko spolupracuje s priemyselnými hráčmi a inovátormi Európskej Batériovej Aliancie (EBA), ako aj ďalších medzinárodných združení a organizácií;
7. Zvyšuje povedomie o čistých energetických systémoch a význame batériového ekosystému a podporuje rozvoj inovácií v tejto oblasti;
8. Podporuje a skvalitňuje vzdelávanie v oblasti elektromobility a energetiky, a tak výchovu nových odborníkov, ako aj vedomostnú úroveň zástupcov svojich členov;
9. Podporuje medzinárodnú výmenu informácií, transfer technológií, zavádzanie inovácií a nadväzovanie odborných partnerstiev prínosných pre budovanie batériového ekosystému na Slovensku;
10. Vytvára a aktualizuje databázu subjektov zaoberajúcich sa a pôsobiacich v oblasti výroby a výskumu batérii a súvisiacich témach osobitne so zameraním pre automobilový priemysel;
11. Využíva možnosti čerpania EU fondov a iných európskych finančných zdrojov pre dosahovanie cieľov klastra;
12. Podporuje výskumno-vývojové projekty a zavádzanie inovácií v oblasti elektromobility, uskladňovania energie a vodíkových systémov;
13. Podieľa sa a iniciuje štúdie v oblasti batériového ekosystému v spolupráci s univerzitami, školami a expertmi najmä v oblastiach – elektromobilita, uskladňovanie energií a vodíkové systémy;
14. Organizuje odborné podujatia, semináre a konferencie na tému cieľov združenia;
15. Zapája sa do legislatívnych procesov a pripomienkových konaní pri vydávaní právnych predpisov a iných záväzných dokumentov, ktoré sa dotýkajú činnosti členov združenia v rámci stanovených cieľov klastra.

**Článok III.**

**Sídlo združenia a právna forma**

1. Sídlo združenia je ............................................

2. Právna forma: združenie právnických osôb založené podľa § 20f a nasl.

Občianskeho zákonníka

**Článok IV.**

**Stanovy združenia**

Zmluvné strany v deň podpísania tejto zmluvy prijali stanovy združenia, ktoré tvoria prílohu tejto zmluvy a bližšie upravujú vzájomné práva a povinnosti členov, činnosť a organizáciu tohto združenia.

**Článok V.**

**Štatutárny orgán**

1. V mene združenia je oprávnený konať v súlade so Stanovami predseda.
2. Prvým predsedom bol(a) zakladateľmi združenia zvolený(á) : .................*, rodné číslo*

*a bydlisko*. Predseda môže na výkon jednotlivých úkonov splnomocniť písomným splnomocnením iného člena orgánov združenia alebo tretiu osobu.

1. Návrh na zápis tohto združenia do registra záujmových združení právnických osôb

vedeného príslušným okresným úradom v sídle kraja je oprávnený podať predseda, ktorý je zároveň oprávnený uskutočniť aj ďalšie právne úkony spojené s registráciou tohto združenia.

**Článok VI.**

**Záverečné ustanovenia**

1. Túto zmluvu možno meniť a dopĺňať písomnými dodatkami podpísanými všetkými

zmluvnými stranami.

1. Vzťahy medzi zmluvnými stranami, ktoré nie sú upravené touto zmluvou a stanovami

združenia sa riadia Občianskym zákonníkom a ďalšími všeobecne záväznými právnymi

predpismi.

1. Zmluva je vyhotovená v 10 rovnopisoch, z ktorých každá zmluvná strana obdrží 1

vyhotovenie (jej originál) a 2 rovnopisy budú predložené ako príloha k návrhu

na registráciu združenia.

1. Zmluvné strany obsahu zmluvy porozumeli, vyhlasujú, že bola uzavretá podľa ich

právnej a slobodnej vôle a na znak súhlasu s jej obsahom ju vlastnoručne podpisujú.

1. Zmluva nadobúda platnosť dňom jej podpisu všetkými zmluvnými stranami a účinnosť

dňom nasledujúcim po dni jej zverejnenia v Centrálnom registri zmlúv vedenom

Úradom vlády SR.

V Bratislave, dňa ........................

Podpisy štatutárnych zástupcov združených právnických osôb:

InoBat j.s.a. ....................................

A.En. Slovensko s.r.o. ....................................

InfraPartners Management s.r.o., ....................................

skrátený názov IPM s.r.o.

MSM Holding s.r.o. .....................................

MATADOR HOLDING, a.s. ......................................

............................................... .......................................

............................................... ........................................